ਚਾਹੇ ਜ਼ਰੀਨ ਖ਼ਾਨ ਆਸਾਂ ਦੇ ਉਲਟ ਬਹੁਤਾ ਚਮਤਕਾਰ ਬਾਲੀਵੁੱਡ ‘ਚ ਨਹੀਂ ਦਿਖਾ ਸਕੀ, ਫਿਰ ਵੀ ਉਸ ਨੇ ਆਪਣੇ ਆਪ ਨੂੰ ਖ਼ਬਰਾਂ ‘ਚ ਰੱਖਿਆ ਹੈ। ਉਹ ਆਪ ਲੋਕਾਂ ਨੂੰ ਦੱਸਦੀ ਹੈ ਕਿ ਖ਼ਾਲੀ ਸਮੇਂ ਪੜ੍ਹਨਾ ਤੇ ਕੰਪਿਊੂਟਰ ‘ਤੇ ਮਗਜ਼ਮਾਰੀ ਮਾਰਨ ਨਾਲ ਉਸ ਦੀ ਜਾਣਕਾਰੀ ‘ਚ ਵਾਧਾ ਹੋਇਆ ਹੈ। ਜ਼ਰੀਨ ਨੇ ਆਲਾ-ਮਿਆਰੀ ਵੱਡੇ ਪਰਦੇ ਵਾਲਾ ਕੰਪਿਊੂਟਰ ਲਿਆ ਹੈ। ਇਸ ‘ਚ ਬਹੁਤ ਸਾਰੇ ਫੰਕਸ਼ਨ ਹਨ ਤੇ ਜ਼ਰੀਨ ਇਨ੍ਹਾਂ ਦਾ ਭਰਪੂਰ ਇਸਤੇਮਾਲ ਕਰ ਰਹੀ ਹੈ। ਜ਼ਰੀਨ ਇਕੱਲਾ ਖੇਡਾਂ ਵਾਲਾ ਫੰਕਸ਼ਨ ਹੀ ਨਹੀਂ ਚਲਾਉਂਦੀ ਬਲਕਿ ਕੰਪਿਊੂਟਰ ‘ਤੇ ਜ਼ਿਆਦਾ ਦੇਰ ਉਹ ਨੈੱਟ ਨਾਲ ਜੁੜੀ ਰਹਿੰਦੀ ਹੈ। ਹਲਕਾ ਲੈਪਟਾਪ ਵੀ ਜ਼ਰੀਨ ਨੇ ਰੱਖਿਆ ਹੈ ਤੇ ਇਸ ‘ਚ ਵੀ ਕੰਪਿਊੂਟਰ ਦੀ ਤਰ੍ਹਾਂ ਸਾਰੇ ਫੰਕਸ਼ਨ ਹਨ। ਜ਼ਰੀਨ ਇੰਟਰਨੈੱਟ ‘ਤੇ ਜਾ ਕੇ ਅਨੋਖੀਆਂ ਕਹਾਣੀਆਂ ਤੇ ਆਮ ਜਾਣਕਾਰੀ ਵਧਾਉਣ ਵਾਲੇ ਫੰਕਸ਼ਨ ਜ਼ਿਆਦਾ ਦੇਖਦੀ ਹੈ। ਜ਼ਰੀਨ ਖ਼ਾਨ ਨੂੰ ਇਸ ਸਬੰਧੀ ਸਲਾਹ ਸਲਮਾਨ ਦੀ ਭੈਣ ਅਲਬੇਰਾ ਨੇ ਦਿੱਤੀ ਸੀ। ਤਕਨੀਕ ਦੀ ਸਹੂਲਤ ਨੇ ਭਾਰ ਚੁੱਕਣ ਤੋਂ ਬਚਾ ਕੇ ਇੱਕ ਬਟਨ ਨਾਲ ਦੁਨੀਆਂ ਆਸਾਨ ਕਰ ਦਿੱਤੀ ਹੈ। ਜ਼ਰੀਨ ਦਾ ਕਹਿਣਾ ਹੈ ਉਸ ਕੋਲ ਕੰਪਿਊੂਟਰ ਤੇ ਲੈਪਟਾਪ ਹੀ ਨਹੀਂ ਬਲਕਿ ਆਈ ਪੈਡ ਤੇ ਮਹਿੰਗੇ ਮੋਬਾਈਲ ਮੌਜੂਦ ਰਹਿੰਦੇ ਹਨ। ਅੱਜ-ਕੱਲ੍ਹ ਗੈਜੇਟਸ ਦਾ ਚਾਅ ਵੀ ਜ਼ਰੀਨ ਨੂੰ ਖ਼ੂਬ ਚੜ੍ਹਿਆ ਹੈ। ਬਾਜ਼ਾਰ ‘ਚ ਉਹ ਗੈਜੇਟਸ ਸਬੰਧੀ ਨਿੱਤ ਜਾਣਕਾਰੀ ਹਾਸਲ ਕਰਦੀ ਹੈ। ਗੱਲ ਕੀ ਜ਼ਰੀਨ ਨੇ ਸੋਚਿਆ ਹੈ ਕਿ ਫ਼ਿਲਮਾਂ ਘੱਟ ਹਨ ਤਾਂ ਸਮੇਂ ਦਾ ਫ਼ਾਇਦਾ ਉਠਾ ਕੇ ਆਧੁਨਿਕ ਤਕਨੀਕ ਦਾ ਫ਼ਾਇਦਾ ਲਿਆ ਜਾਵੇ। ਇਸ ਨਾਲ ਦਿਮਾਗ ਰੁੱਝਿਆਾ ਰਹਿੰਦਾ ਹੈ ਤੇ ਤਰੋ-ਤਾਜ਼ਾ ਵੀ।

ਪ੍ਰਸ਼ਨਃ ਸਲਮਾਨ  ਖ਼ਾਨ ਦੀ ਭੈਣ ਦਾ ਨਾਮ ਦਸੋ?
ਉੱਤਰਃ ਸਲਮਾਨ  ਖ਼ਾਨ ਦੀ ਭੈਣ ਦਾ ਨਾਮ ਅਲਬੇਰਾ ਹੈ।